આજી ડેમથી શરૂ કરવામાં આવેલા આ રોડ શોને ભાવનગર રોડ, ચૌધરી હાઇસ્કૂલ, કિસાનપરા એમ રાજકોટના તમામ મહત્વના સ્થળોને આવરીને એરપોર્ટ સુધી લંબાવવામાં આવ્યો હતો. સાથે કોંગ્રેસ, પાટીદારો કે પછી વિરોધ કરવા માટે આવેલી આંગણવાડીની બહેનો તરફથી કોઇ પણ કાંકરીચાળો ના થાય તે વાતની ખાસ તકેદારી રાખવામાં આવી હતી. અને પીએમના રોડ શો પહેલા બધાને નજરકેદ કે રાજકોટથી દૂર કરવામાં આવ્યા હતા. જો કે રાજકોટ વાસીઓએ વડાપ્રધાન નરેન્દ્ર મોદીના આ રોડ શોને મન ભરીને માણ્યો હતો અને મોદી મોદીના નારા સમગ્ર રસ્તા પર ગૂંજી ઉઠ્યા હતા.